Zablude nepostojećeg poluotoka 


POSTOJI LI UOPĆE 
BALKANSKI POLUOTOK? 


S obzirom na to da se u Europi, pa i u Hrvatskoj opet sve više koriste pojmovi 
"Zapadni Balkan", balkanske zemlje ili Balkanski poluotok, potrebno je 
ponovno pobliže obrazložiti taj geografsko-politički pojam 


Tekst prof. dr. sc. Dragutin Feletar 


V rlo je neprimjereno uvrštavati Hrvatsku 
u neke balkanske države jer ona tamo ne 
pripada ni u geografskom ni u povijesno- 
društveno-političkom smislu. Svrstavajući 
Hrvatsku u “Zapadni Balkan” (zemlje bivše Jugosla¬ 
vije, minus Slovenija, plus Albanija), europski poli¬ 
tički moćnici još jednom ponižavaju našu zemlju. To 
čine i svi oni u samoj Hrvatskoj koji su taj naziv i 
takvo svrstavanje prihvatili. 

Razmotrimo najprije pojam Balkan s geografskog 
stajališta. Da bi neki dio kopna mogao geografski 
biti poluotok, morske (vodene) katete moraju biti 
duže od kopnene. To kod tzv. Balkanskog poluoto¬ 
ka nije slučaj. Kopnena kateta od Trsta do Odese 
duga je oko 1330 km, što je više od morske istoč¬ 
ne katete Odesa - Rt Matapan (Peloponez) koja je 
duga 1230 km. I druga, zapadna morska kateta od 
Trsta do rta Matapana (Peloponez) nešto je kraća 
od kopnene - duga je 1270 km. Zapravo, nikome u 
geografskoj znanosti nije jasno kako je kopno koje 
je tako širokim krakom vezano za kontinent uopće 
moglo biti proglašeno poluotokom. Da bi ti geograf¬ 
ski parametri bili još nevjerojatniji, valja spomenuti 
da je od crte Trst - Odesa (1330 km) mnogo bliže 
Trstu luka Szczecin (920 km) ili Rostock (950 km) 
na BaltiČkome moru! Ipak nikome nije palo na pa¬ 
met da europski “poluotok” nazove recimo, Uralski 
ili Alpski poluotok. 

Pogreška stara 200 godina 

Ako i zanemarimo geografsku definiciju poluotoka 
(što nikako ne bismo smjeli učiniti), posve je neja¬ 
sno zašto je taj dio jugoistočne Europe dobio ime baš 
Balkanski poluotok. Naime, Stara planina nalazi se 


na sjeveru Bugarske i ne dominira ovim dijelom Eu¬ 
rope. Više od nje ovim prostorom dominiraju, reci¬ 
mo, Dinaridi, Velebit ili Prokletije i Pindsko gorje. 
Francuski geolog Ami Boue (1794. - 1881.) nije ni 
slutio kada je u jednom svojem radu bugarsku Sta¬ 
ru planinu nazvao Balkan - kakve će probleme iza¬ 
zvati ovdašnjim narodima. Naziv Balkan dolazi od 
turske riječi balkan ili balkanar, što znači šumovite 
planine. 

Kako to obično biva kad nam stranci daju imena, 
u jednom svojem radu njemački geograf J. A. Zeune 
1809. godine upotrijebio je naziv Balkanski poluotok 
ili Balkan. Do toga je u stvari došlo Zeunovom po¬ 
greškom. Ne proučavajući atlas i karte, on je mislio 
daje Stara planina ili Balkan dominirajući središnji 
planinski sustav jugoistočne Europe. Zeunova po¬ 
greška nije u početku prouzročila neke teže poslje¬ 
dice u geografskom nazivlju Europe. Naime, naziv 
Balkanski poluotok se tijekom gotovo cijelog 19. sto¬ 
ljeća u geografskoj literaturi vrlo malo koristio. 

Potkraj 19. stoljeća, preko francuske literature, 
“otkrili” su ga srpski geografi. To se poglavito odnosi 
na najvećeg srpskoga geografa Jovana Cvijića (Lo- 
znica, 1865. - Beograd, 1927.). Nasuprot nizu europ¬ 
skih geografa koji su ukazivali na nelogičnost pro¬ 
glašenja ovog dijela jugoistočne Europe poluotokom, 
Cvijić i njegovi sljedbenici čvrsto su se “uhvatili” za 
taj geografski termin. Doduše, već tada, pa ni danas, 
nije jasno gdje je granica između tzv. Balkanskog 
poluotoka i ostatka Europe. U literaturi, osobito 
srpskoj, upotrebljavala su se dva tumačenja. Pre¬ 
ma jednima granica je tekla rijekama Dunav, Sava 
i Kupa pa na riječki zaljev na sjevernom Jadranu. 
Prema drugima, “Balkan” je bio mnogo veći: grani- 

Od jadranske obale u Trstu 
do Baltičkog mora zračna 
udaljenost je 920 kilometara, a 
Crno more u Odesi od Trsta je 
udaljeno čak 1330 kilometara 


ijt PRIMJENJUJUĆI LOGIKU 
PREMA KOJOJ JE VEĆI DIO 
JUGOISTOČNE EUROPE 
ZAPRAVO POLUOTOK 
EUROPSKOGA KONTINENTA, 
LAKO JE UOČITI DAJE 
CIJELA ZAPADNA EUROPA 
JOŠ IZRAZITI JI POLUOTOK 
EUROAZIJSKOGA KOPNA, NO 
NIJEDNOME GEOGRAFU NE 
BI PALO NA PAMET TAKVU 
BESMISLICU UVESTI U 
GEOGRAFSKU ZNANOST 







Stara planina Balkan, od čijeg je imena izveden proturječni 
geografsko-politički pojam, nalazi se u Bugarskoj, duga je približno 
600 kilometara, a najviši vrh joj je Botev, visok 2376 metara 



ca je tekla Dunavom, pa Savom sve do Ljubljanskog 
barja, onda rijekom Idrijicom na Soču pa na sjeverni 
Jadran. Zapravo, ta sjeverna granica Balkana pre¬ 
ma Europi nikad nije točnije definirana, pa čak ni u 
radovima srpskih geografa. 



iesmisiica koja je ušla u zemljovide 

Zastoje Cvijić tako objeručke prihvatio naziv Bal- 
:an i zašto gaje nastojao maksimalno afirmirati (u 
emu je, nažalost, dobrim dijelom i uspio)? U tra¬ 
vnju odgovora na ovo pitanje dolazimo do društve- 
le, sociološke i političke komponente pojma Balkan 
ili Balkansko poluostrvo, kako ga naziva Cvijić). 
SFaime, Cvijić je bio ponajprije fizički geograf (geo- 
norfolog), ali i etnolog i političar. Volio je kada su 
*a zvali i “balkanologom”. Kao rektor Sveučilišta u 

Beogradu i predsjednik 
Srpske akademije nau¬ 
ka i umetnosti te jedan 
od najuglednijih srpskih 
znanstvenika Cvijić je 
upregao sve svoje snage 
služeći afirmaciji srp¬ 
stva, srpske nacionalne 
ideje i širenja srpske 
dominacije, pa i države, 
na cijeli prostor Južnih 
Slavena. 

Pod okriljem znanosti 
i tzv. objektivnosti Cvi- 
Akademik Jovan Cvijić ■ autor jić koristi naziv Balkan 
velikosrpske teze o Balkanu da bi potkrijepio punu 


opravdanost postojanja tzv. balkanske istorijske 
tradicije. Pojam “Balkansko poluostrvo” iznimno je 
dobro povezivalo srpska “znanstvena” tumačenja da 
u toj “balkanskoj istorijskoj tradiciji” postoji i razvi¬ 
ja se ideja sjedinjenja svih “balkanskih plemena jer 
su njihovi pripadnici zapravo srpskoga podrijetla, 
samo povijesnim slijedom ponešto različiti i zaga¬ 
đeni utjecajima s rubnih područja”. 

Sintagmu ‘‘balkanska istorijska tradicija” izvrsno 
je sublimirao prof. dr. sc. Ratimir Kalmeta u svojoj 
knjizi “Zemljopisne i druge rasprave” (2009.). Cvijić tu 
tzv. balkansku povijesnu tradiciju tumači u nekoliko 
“znanstvenih” zaključaka o južnoslavenskim narodi¬ 
ma (“plemenima”): “1. Srbi su u vrijeme Prvoga srp¬ 
skog ustanka izrazili beskrajno snažno čuvstvo koje 
se u novostvorenoj srpskoj državi očitovalo u oslobo¬ 
dilačkim pohodima Karađorđevih ustanika prema 
zapadu i istoku. Srbijanski seljak je gibak, elastičan, 
inteligentan, misaon, u sebi posjeduje skrivene po¬ 
jedinačne inicijative, čuvstven je, njegovi živci brzo i 
s velikom amplitudama vibriraju. 2. Narod Bosne i 
Hercegovine je jedan od najsvježijih i najjačih dijelova 
srpskoga naroda, a u nacionalnome smislu tvori cje¬ 
lovitost s narodom Zapadne Srbije, Novopazarskoga 
Sandžaka i Crne Gore. Bosanski katolici su bezimena 
etnička skupina, sastavljena od Hrvata, Srba i sak- 
sonskih rudara. 3. Bosna i Hercegovina je za Srbiju 
ono što je Moskovska oblast za Rusiju. 4. Najveći dio 
Hrvatske napučen je izmiješanim pučanstvom, koje se 
ističe balkanskom istorijskom tradicijom. 5. Pučanstvo 
Jadranskoga primorja najviše svoga vremena provodi 
izvan kuće, vrlo je osjetljivo na plemićke titule i odličja. 

To je regija koja je dala velik broj pustolova. 6. Hrvati 
su Srbi rimokatoličke vjeroispovijedi. 7. “Slavonski va¬ 
rijetet” podsjeća nas na “rusku dušu”. 8. Mongoloidni 
tipovi su na prostoru Južnoslavjanskom slabije inte¬ 
lektualne i ćudoredne energije te vrlo brzo popuste u 
borbi za svoj opstanak - takve su značajke prirođene 
pučanstvu Baranje, Bačke i Banata. 9. Makedonci su 
amorfna slavenska masa. 10. Bugari ne odišu istino¬ 
ljubljem i oštroumljem.” 

Takva “znanstvena” etnološka tumačenja Cvijić izno¬ 
si u svojem znamenitom dvotomnom djelu “Balkansko 
poluostrvo i južnoslavenske zemlje” (Pariz 1918., Beo¬ 
grad 1922. i 1931.). Za takve u osnovi nacionalističke i 
rasističke “znanstvene teze” koristi naziv Balkanskog 
poluotoka, odnosno “balkansku istorijsku tradiciju”. 
Ako se s time povežu tadašnje političke, gospodarske 
i strateške prilike u jugoistočnoj Europi, onda je ja¬ 
sno daje postajalo sve toplije u tzv. balkanskom kotlu 
naroda i vjera. To stanje, koje traje već dva stoljeća, 
ključalo je do usijanja u ratnim sukobima i stalnim 
trvenjima. Kako piše Miroslav Krleža, nalazimo se u 
“balkanskoj krčmi” u kojoj je netko ugasio svjetlo. 

Hrvatska je srednjoeuropska zemlja 

Stoga je jasno daje pojam “biti na Balkanu” popri¬ 
mio posve nepovoljno, pa čak i pogrdno, pejorativno 
značenje. Kada se u bilo kojoj regiji svijeta govori 
o nacionalnoj netrpeljivosti, ratnim i drugim suko¬ 
bima, vjerskoj i drugoj netoleranciji, onda se često 
koristi termin “balkanizacija”. Hrvatska je stoljeći¬ 
ma pripadala i gradila mediteransku rimokatoličku 
kulturu i srednjoeuropski kulturni krug. Njezini 


JE ISTODOBNO 
(SREDOZEMNA), 

. S GEOGRAFSKOG, 

ALI I POLITIČKOG I CIVILIZACIJSKOGA 

NEMA OSNOVE DA SE 

NAZIVA ZEMLJOM 

stanovnici ne mogu prihvatiti bilo kakve “balkan¬ 
ske” kvalifikacije. Pa čak ako i postoji geografski po¬ 
jam Balkana, ona se ni tada ne nalazi u njegovu sa¬ 
stavu. Hrvatska je po svojem geografskom položaju 
sredozemna i srednjoeuropska zemlja. Ona se nalazi 
u jugoistočnoj Europi. Nikome ne pada na pamet da 
Grčku naziva “balkanskom” zemljom, iako, ako se 
itko nalazi na poluotoku, onda su to Grci. 

Ovo je poziv hrvatskoj geografiji i znanosti, a pogoto¬ 
vo političkoj eliti da maksimalno ustraju na objašnja¬ 
vanju i znanstvenom tumačenju stvarnih komponenti 
geografskog položaja Hrvatske. Svrstavanje Hrvatske 
u bilo kakve okvire ili nazive “Balkana”, “Zapadnog 
Balkana”, “Balkanskog poluotoka” i slično ne možemo 
i ne smijemo prihvatiti. Ni po koju cijenu, d 


Napomena: U141. broju časopisa “Meridijani”, od 
siječnja 2010., objavili smo članak s istim naslo¬ 
vom, koji je pobudio osobito zanimanje. Neki čita¬ 
telji i danas traže taj tekst. Zbog toga ovaj članak 
prof. dr. sc. Dragutina Feletara ponovno donosimo 
(uglavnom) u izvornom obliku 

